
Αριθ. 420 (1) 

Ανάκληση της 4098/30.8.90 απόφασης του Νομάρχη Χανιών. 

Ο ΝΟΜΑΡΧΗΣ ΧΑΝΙΩΝ 
Έχοντας υπόψη: 

1. Το Ν. 998/79 «Περί προστασίας δασών κ.λπ.» και ειδικότερα τα 
άρθρα 41 και 44 αυτού. 

2. Την από 10.2.92 αίτηση θεραπείας του Αντ. Κομνηνού σύμφωνα 
με την οποία αιτεί την ανάκληση της αριθμ. 4098/30.8.90 αποφά- 
σεως Νομάρχου Χανιών. 

3. Την από 25.8.90 έκθεση αυτοψίας καείσης δασικής εκτάσεως της 
Δ/νσης Δασών Χανιών. 

4. Την έλλειψη επαρκούς αιτιολογίας για το ότι η καείσα έκταση 
ήταν δασική (377/1988 απόφαση του Σ.τ.Ε τμήμα Δ), δηλαδή δεν 
υπάρχει ειδική αιτιολογία που να αναρτίζει σε πόσο ποσοστό κάλυψης 
υπήρχε δασική έκταση τις διαστάσεις και την πυκνότητα, αποφασί¬ 
ζουμε: 

Δεχόμεθα την αίτηση θεραπείας. 

Ανακαλούμε την αριθμ. 4098/30.8.90 απόφαση του Νομάρχη Χα¬ 
νιών ως ανεπαρκώς αιτιολογημένη με ειδική αιτιολογία. 

Η Δ/νση Δασών Χανιών, παρακαλείται να μας υποβάλει άμεσα 
επαρκώς αιτιολογημένη έκθεση αυτοψίας ως και εισηγητική αναφορά 
για την επανακήρυξη της εν λόγω έκτασης σαν αναδασωτέας. 

Η παρούσα να δημοσιευθεί στην Εφημερίδα της Κυβερνήσεως. 

Χανιά, 10 Αυγούστου 1992 
Ο Νομάρχης 

ΑΝΤΩΝΗΣ ΓΡΗΓΟΡΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 794 (2) 

Κήρυξη αναγκαστικής απαλλοτρίωσης εκτάσεως στο Νομό Βοιωτίας 
για να χρησιμοποιηθούν για τα έργα άμεσης ενίσχυσης ύδρευσης 
Αθηνών. 

Ο ΝΟΜΑΡΧΗΣ ΒΟΙΩΤΙΑΣ 
Έχοντας υπόψη: 

1. Τις διατάξεις του Ν.Δ. 797/71 «περί αναγκαστικών απαλλοτριώ¬ 
σεων». 

2. Τις διατάξεις του Β.Δ. 139/71 «περί αρμοδιότητος των Νομαρ¬ 
χών για την κήρυξη αναγκαστικής απαλλοτρίωσης». 

3. Το 1166/ΚΕ 409/6.7.92 έγγραφο του ΤΠΕΧΩΔΕ. 

4. Το γεγονός ότι η έκταση αυτή έχει επιταχθεί με την 1479/ 
κ.ε.409/18.7.91 Υπουργική απόφαση για ένα έτος και έχει καταλη¬ 
φθεί, αποφασίζουμε: 

Κηρύσσουμε αναγκαστικά απαλλοτριωτέα για δημόσια ωφέλεια, 
έκταση συνολικού εμβαδού 6.312 ηι 2 , δηλ. για την κατασκευή αντλιο¬ 
στασίων ΑΔ1 και ΑΔ9 σ ;ην περιοχή Δαύλειας, για να χρησιμοποιηθούν 
για τα έργα άμεσης ενίσχυσης ύδρευσης Αθηνών από τις νέες γεωτρή¬ 
σεις του μέσου ρου του Βοιωτικού Κηφισσού. Η έκταση που απαλλοτρι- 
ώνεται εικονίζεται στο κτηματολογικό πίνακα και διάγραμμα, που έχει 
συνταχθεί από την ανάδοχο του εν λόγω έργου ΒΟΡΕΙΟΕΛΛΑΔΙΤΙΚΗ 
ΑΤΕ και έχουν θεωρηθεί από την αρμόδια Υπηρεσία ΕΥΔΕ-ΟΣΥΕ την 
30.6.92 τμήμα Θηβών. 

Η απαλλοτρίωση κηρύσσεται υπέρ του Δημοσίου και η δαπάνη θα 
βαρύνει το πρόγραμμα Δημοσίων Επενδύσεων του συγκεκριμένου έργου 
άμεσης ενίσχυσης ύδρευσης Αθηνών. 

Στην έκταση που απαλλοτριώνεται προβάλλουν δικαιώματα κυριό- 
τητος οι Δημ. Κοντογιάννης και Κληρονόμοι Κατσαμπέκη. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λιβαδειά, 30 Ιουλίου 1992 
Ο Νομάρχης . 

ΘΕΟΦ. ΠΑΠΑΔΟΠΟΥΛΟΣ 

' -♦—- 

Αριθ. οικ. 816 (3) 

Κήρυξη αναγκαστικής απαλλοτρίωσης εκτάσεως στο Νομό Βοιωτίας 
για να χρησιμοποιηθεί για τα έργα άμεσης ενίσχυσης ύδρευσης Αθη¬ 
νών. 

Ο ΝΟΜΑΡΧΗΣ ΒΟΙΩΤΙΑΣ 
Έχοντας υπόψη: 

1. Τις διατάξεις του Ν.Δ. 797/71 «περί αναγκαστικών απαλλοτριώ¬ 
σεων». 

2. Τις διατάξεις του Β.Δ. 139/71 «περί αρμοδιότητος των Νομαρ¬ 
χών για την κήρυξη αναγκαστικής απαλλοτρίωσης». 

3. Το 1166/ΚΕ 409/6.7.92 έγγραφο του ΥΠΕΧΩΔΕ. 

4. Το γεγονός ότι η έκταση αυτή έχει επιταχθεί με την 1479/Κ.Ε. 
409/18.7.91 Υπουργική απόφαση για ένα έτος και έχει καταληφθεί, 
αποφασίζουμε: 

Κηρύσσουμε αναγκαστικά απαλλοτριωτέα για δημόσια ωφέλεια, 
έκταση συνολικού εμβαδού 8.384 ηι 2 , δηλ. για την κατασκευή αντλιο¬ 
στασίου ΑΔ3 στην περιοχή Διστόμου για να χρησιμοποιηθεί για τα έργα 
άμεσης ενίσχυσης ύδρευσης Αθηνών από τις νέες γεωτρήσεις του μέσου 
ρου του Βοιωτικού Κηφισσού. 

Η έκταση που απαλλοτριώνεται εικονίζεται στον κτηματολογικό πί¬ 
νακα και διάγραμμα, που έχει συνταχθεί από την ανάδοχο του εν λόγω 
έργου ΒΟΡΕΙΟΕΛΛΑΔΙΤΙΚΗ ΑΤΕ και έχει θεωρηθεί από την αρμόδια 
Υπηρεσία ΕΥΔΕ-ΟΣΥΕ-Τμήμα Θηβών την 30.6.92. 

Η απαλλοτρίωση αυτή κηρύσσεται υπέρ του Δημοσίου και η δαπάνη 
θα βαρύνει το πρόγραμμα δημοσίων επενδύσεων του συγκεκριμμένου 
έργου άμεσης ενίσχυσης ύδρευσης Αθηνών. 

Στην έκταση που απαλλοτριώνεται προβάλλουν δικαιώματα κυριό- 
τητος οι Αφοί Σταθά. 


Η απόφαση αυτή να δημοσιευθεί στην Εφημερίδα της Κυβερνήσεως. 

Λιβαδειά, 31 Ιουλίου 1992 
Ο Νομάρχης 

ΘΕΟΦ. ΠΑΠΑΔΟΠΟΥΛΟΣ 

Αριθ. οικ. 828 (4) 

Κήρυξη αναγκαστικής απαλλοτρίωσης εκτάσεως στο Νομό Βοιωτίας 

για να χρησιμοποιηθεί για τα έργα άμεσης ενίσχυσης ύδρευσης Αθη¬ 
νών. 

Ο ΝΟΜΑΡΧΗΣ ΒΟΙΩΤΙΑΣ 
Έχοντας υπόψη: 

1. Τις διατάξεις του Ν.Δ. 797/71 «περί αναγκαστικών απαλλοτριώ¬ 
σεων». 

2. Τις διατάξεις του Β.Δ. 139/71 «περί αρμοδιότητος των Νομαρ¬ 
χών για την κήρυξη αναγκαστικής απαλλοτρίωσης». 

3. Το 1166/ΚΕ 409/6.7.92 έγγραφο του ΥΠΕΧΩΔΕ. 

4. Το γεγονός ότι η έκταση αυτή έχει επιταχθεί με την 1479/Κ.Ε. 
409/18.7.91 Υπουργική απόφαση για ένα έτος και έχει καταληφθεί, 
αποφασίζουμε: 

Κηρύσσουμε αναγκαστικά απαλλοτριωτέα για δημόσια ωφέλεια, 
έκταση συνολικού εμβαδού 5.627 γπ 2 , δηλ. για την κατασκευή αντλιο¬ 
στασίου ΑΔ2 στην περιοχή Δαύλειας για να χρησιμοποιηθεί για τα έργα 
άμεσης ενίσχυσης ύδρευσης Αθηνών από τις νέες γεωτρήσεις του μέσου 
ρου του Βοιωτικού Κηφισσού. 

Η έκταση που απαλλοτριώνεται εικονίζεται στον κτηματολογικό πί¬ 
νακα και διάγραμμα, που έχει συνταχθεί από την ανάδοχο του εν λόγω 
έργου ΒΟΡΕΙΟΕΛΛΑΔΙΤΙΚΗ ΑΤΕ και έχει θεωρηθεί από την αρμόδια 
Υπηρεσία ΕΥΔΕ-ΟΣΥΕ-Τμήμα Θηβών την 30.6.92. 

Η απαλλοτρίωση κηρύσσεται υπέρ του Δημοσίου και η δαπάνη θα 
βαρύνει το πρόγραμμα Δημοσίων Επενδύσεων του συγκεκριμμένου έρ¬ 
γου άμεσης ενίσχυσης ύδρευσης Αθηνών. 

Στην έκταση που απαλλοτριώνεται προβάλλουν δικαιώματα κυριό- 
τητος οι: Καρούζος Χρήστος κ.λπ. (σύνολο 9). 

Η απόφαση αυτή να δημοσιευθεί στην Εφημερίδα της Κυβερνήσεως. 

Λιβαδειά, 31 Ιουλίου 1992 
Ο Νομάρχης 

ΘΕΟΦ. ΠΑΠΑΔΟΠΟΥΛΟΣ 

-♦- 

Αριθ. 187 (5) 

Κήρυξη αναγκαστικής απαλλοτρίωσης αγροτεμαχίων στην περιοχή 

Κιλκίς για την επέκταση του υποσταθμού ΔΕΗ έκτασης 5.640 τ.μ. 

Ο ΝΟΜΑΡΧΗΣ ΚΙΛΚΙΣ 
Έχοντας υπόψη: 

1. Το Ν.Δ. 797/71 «Περί αναγκαστικών απαλλοτριώσεων». 

2. Τον Α.Ν. 1672/51 άρθρο 14 παρ. 1. 

3. Τον Ν. 1468/50 άρθρο 4 παρ. 2. 

4. Το Π.Δ. 57/85 άρθρο 7. 

5. Το 1/22.1.92 κτηματολογικό διάγραμμα - Πίνακα που συνέταξε 
η αρμόδια τεχνική υπηρεσία της ΔΕΗ. 

6. Το 33/8.7.92 απόσπασμα πρακτικών Συνεδρίασης του Δ. Συμβου¬ 
λίου της ΔΕΗ, που γνωμοδοτεί για την αναγκαστική απαλλοτρίωση τις 
διατάξεις του Ν. 3200/55 «Περί διοικητικής αποκεντρώσεως» όπως 
τροποποιήθηκαν και ισχύουν σήμερα, αποφασίζουμε: 

Κηρύσσουμε αναγκαστικά απαλλοτριωτέα έκταση εμβαδού 5.640 
τ.μ. για την επέκταση του υποσταθμού της ΔΕΗ ΚΙΛΚΙΣ, όπως φαίνε¬ 
ται στο κτηματολογικό Διάγραμμα-Πίνακα που συντάχθηκε από την 
αρμόδια τεχνική υπηρεσία της ΔΕΗ. 

Η απαλλοτρίωση κηρύσσεται υπέρ και με δαπάνες της ΔΕΗ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κιλκίς, 24 Ιουλίου 1992 
Ο Νομάρχης 

ΙΩΑΝΝΗΣ ΕΜΜΑΝΟΥΗΛΙΔΗΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΑρίΟ. 377 (6) 

Καθορισμός των ορίων του αιγιαλού και δημιουργία ζώνης παραλίας 

στη θέση «Λιμάνι» Φούρνων Ικαρίας Ν. Σάμου. 

Ο ΝΟΜΑΡΧΗΣ ΣΑΜΟΥ 
Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/1940 
«περί αιγιαλού και παραλίας», όπως τροποποιήθηκαν και συμπληρώθη¬ 
καν με τις διατάξεις του άρθρου 13 του Ν. 1078/1980 και του άρθρου 
23 του Ν. 1337/1983. 

2. Τις διατάξεις της παραγράφου 9 του άρθρου 1 του Κεφαλαίου Β’ 
της 0.208/181/26.4.1982 (ΦΕΚ 214/1982 Β’) κοινής αποφάαεως 
των Υπουργών Προεδρίας της Κυβέρνησης και Οικονομικών «Για την 
αναμόρφωση Συλλογικών Οργάνων Γνωμοδοτικής και Αποφασιστικής 
αρμοδιότητας του Υπουργείου Οικονομικών» και του άρθρου 100 του 
Π.Δ. 284/1988. 

3. Την από 25.4.1991 έκθεση της «Επιτροπής καθορισμού των 
ορίων του αιγιαλού και παραλίας και θέσεων αμμοληψίας», που καθό¬ 
ρισε τα όρια αιγιαλού και της παραλίας στην περιοχή «Λιμάνι» Φούρνων 
Ικαρίας και το από Μάρτιο 1984 με κλίμακα 1:500 τοπογραφικό διά¬ 
γραμμα του Τεχνικού Γραφείου Αρών^ - Λ^έττας - Καρλαύτης Μηχ/ 
κοί που θεωρήθηκε την 25.4.1991 από τη Διεύθυνση Τεχνικών Υπηρε¬ 
σιών της Νομαρχίας Σάμου και συνοδεύει την έκθεση της προαναφερό- 
μενης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο Φ.544.5/235/92/2.471/8.4.92 έγγραφό του. 

5. Τις διατάξεις του άρθρου 1 της παραγράφου 1 του Ν. 3200/ 
1955 «περί διοικητικής αποκεντρώσεως», σε συνδυασμό με τις διατά¬ 
ξεις του από 28.6.1955 Β.Δ/τος «περί εξαιρέσεως από της κατά το άρ¬ 
θρο 1 παράγρ. 1 του Ν. 3200/1955 αρμοδιότητος των Νομαρχών, 
αντικειμένων τινών αρμοδιότητος του Υπουργού των Οικονομικών», 
του Β.Δ. 704/1970 και του άρθρου 1 παράγραφος 5 του Π.Δ, 71/ 
25.2.1984, σχετικά με τη μεταβίβαση αρμοδιοτήτων του Υπουργού 
Οικονομικών στους Νομάρχες και στις περιφερειακές Αρχές διανομαρ- 
χιακού επιπέδου, αποφασίζουμε: 

Επικυρώνουμε την από 25.4.1991 έκθεση της Επιτροπής καθορι¬ 
σμού των ορίων του αιγιαλού και παραλίας και θέσεων Αμμοληψίας, 
καθώς και το από Μάρτιο 1984 τοπογραφικό διάγραμμα που την συνο¬ 
δεύει, το οποίο συντάχθηκε από τους Αρώνη-Δρέττα-Καρλαύτη μηχανι¬ 
κούς, με κλίμακα 1:500 και θεωρήθηκε την 25.4.1992 από τη Διεύ¬ 
θυνση Τεχνικών Υπηρεσιών της Νομαρχίας Σάμου, επί του οποίου η 
παραπάνω Επιτροπή, με κόκκινη γραμμή καθόρισε τα όρια του αιγια- 
λού στη θέση «Λιμάνι» Φούρνων Ικαρίας, με κίτρινη γραμμή τα όρια της 
παραλίας στην ίδια θέση και μπλε τα όρια του παλαιού αιγιαλού. 

Η παρούσα απόφαση μαζί με την έκθεση και το διάγραμμα που προα- 
ναφέραμε, να δημοσιευθούν στην Εφημερίδα της Κυβερνήσεως. 

Σάμος, 3 Αυγούστου 1992 
Ο Νομάρχη 

ΑΘΑΝΑΣΙΟΣ ΧΕΙΜΑΡΑΣ 


ΕΚΘΕΣΗ 

Επιτροπής Καθορισμού Ορίων Αιγιαλού και Παραλίας 
και Θέσεων Αμμοληψίας 

Για τον πρώτο καθορισμό των ορίων του Αιγιαλού και Παραλίας στη 
θέση «Λιμάνι» Φούρνων Ικαρίας. 

Σάμος την 25.4.1991 οι υπογεγραμμένοι: 

1. Αναστάσιος Καλτεριμτζής Προϊστάμενος της Κτηματικής Υπηρε¬ 
σίας Σάμου, ως Πρόεδρος 


2. Αριστομένης Σεχιώτης Προϊστάμενος της Δ.Τ.Υ Σάμου 

3. Βασίλειος Μανωλάκος Λιμενάρχης Σάμου, ο οποίος συμμετέχει, 
σύμφωνα με το άρθρο 19 του Ν. 1599/1986, μετά την μετάθεση του 
αρχικά συμμετέχοντος Χρήστου Αποστολάκη, ως μέλη, αποτελούντες 
την Επιτροπή Καθορισμού Ορίων Αιγιαλού και Παραλίας και Θέσεων 
Αμμοληψίας του άρθρου 100 του Π.Δ. 284/1988, όπως συγκροτή¬ 
θηκε με την ΕΦ.7221/30.12.88 και 532/15.12.89 απόφαση Νο¬ 
μάρχη Σάμου, αφού συνήλθαμε ύστερα από πρόσκληση του Προέδρου 
της, μεταβήκαμε στην παραπάνω περιοχή για επιτόπια εξέταση και 
έχοντας υπόψη: 

1. Το σχετικό αίτημα της Διευθύνσεως Τεχνικών Υπηρεσιών Σάμου, 
με το οποίο ζητείται ο καθορισμός των ορίων του αιγιαλού και παραλίας 
στην περιοχή περιοχή. 

2. Το συνταχθέν τοπογραφικό και υψομετρικό διάγραμμα σε μία πι¬ 
νακίδα υπό κλίμακα 1:500 με ημερομηνία Μάρτιος ΐ984 από την 
Α.Δ.Κ. Αρώνης-Αρέττας-Καρλαύτης, σύμβουλοι μηχανικοί και ελεγ¬ 
μένο κατά το δυνατόν για την ορθή αποτύπωσή του, από το μηχανικό 
του Δημοσίου Αριστομένη Σεχιώτη Προϊστ/νο Δ.Τ.Υ. Σάμου και θεω¬ 
ρημένο από τη Διεύθυνση Τεχνικών Υπηρεσιών Σάμου την 25.4.1991 
σύμφωνα με το άρθρο 20 του Ν. 719/1977. 

3. Τις διατάξεις του Αν. Νόμου 2344/1940 «περί αιγιαλού και πα¬ 
ραλίας», όπως τροποποιήθηκαν και ισχύουν και την με την εφαρμογή 
αυτών υπάρχουσα Δικαστηριακή και Διοικητική Νομολογία. 

4. Τη σχηματισθείσα αντίληψη, από την επιτόπιο εξέταση, του πλά¬ 
τους της βρέχόμενης ζώνης της ξηράς και των λοιπών συνθηκών που 
τελεί αυτή, όπως μορφολογία της περιοχής, κατάσταση ακτής, κατά¬ 
σταση θαλάσσιου χώρου, παλίρροι και θαλάσσια ρεύματα και τις επι¬ 
κρατούσες καιρικές συνθήκες, πνέοντες άνεμοι κ.λπ. 

5. Όλα τα λοιπά στοιχεία που περιήλθαν στην κατοχή μας, όπως πα- 
λαιά διαγράμματα και φωτογραφίες, αεροφωτογραφίες της ΓΥΣ, τίτλοι 
ιδιοκτησίας των ομόρων ιδιοκτησιών, μαρτυρικές καταθέσεις ηλικιωμέ¬ 
νων προσώπων και από τη συσχέτιση αυτών προκύψαντα συμπερά¬ 
σματα. 

6. Την ανάγκη να τεθεί ζώνη παραλίας τουλάχιστον 10 μέτρων, 
επειδή δεν εξυπηρετούνται οι σκοποί του άρθρου 7 του Α.Ν. 2344/ 
1940. 

7. Τη Φ.544.5/496/91/ε.1390/15.11.1991 γνωμοδότηση του 
ΓΕΝ, καθορίζει: 

Επάνω στο υποβληθέν τοπογραφικό και υψομετρικό διάγραμμα: 

Α. Την οριογραμμή του αιγιαλού με συνεχή κόκκινη πολυγωνική 
γραμμή, της οποίας οι κορυφές Α1 έως Α14 εξασφαλίζονται από στα¬ 
θερά σημεία. 

Β. Την οριογραμμή της παραλίας με συνεχή κίτρινη πολυγωνική 
γραμμή, της οποίας οι κορυφές Π1 έως Π14 εξασφαλίζονται, επίσης 
από σταθερά σημεία. 

Γ. Την οριογραμμή του παλαιού αιγιαλού, με συνεχή μπλε πολυγω¬ 
νική γραμμή, της οποίας οι κορυφές 1£ έως 12', εξασφαλίζονται από 
σταθερά σημεία. 

Αποφαίνεται ότι στη ζώνη του αιγιαλού και της παραλίας υπάρχουν 
κτίσματα, από τα οποία δεν εξαιρούνται της ζώνης παραλίας. 

Η Επιτροπή 


Ο Πρόεδρος 


Τα Μέλη 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 3293 (7) 

Τροποποίηση του εγκεκριμένου σχεδίου πόλεως Πτολεμαΐδας Ν. Κοζά¬ 
νης στο Ο.Τ. 398. 

Ο ΝΟΜΑΡΧΗΣ ΚΟΖΑΝΗΣ 
Έχοντας υπόψη: 

1. Τις διατάξεις του Ν.Δ. της 17ης Ιουλίου 1923 όπως μεταγενέ¬ 
στερα τροποποιήθηκαν και συμπληρώθηκαν. 

2. Το Ν.Δ. από 21.10.1977 (ΦΕΚ 477Δ/22.11.77) για την ανα¬ 
θεώρηση και επέκταση του ρυμοτομικού, σχεδίου Πτολεμαΐδας. 

3. Τις υπ’ αριθμ. 185/90 και 109/91 αποφάσεις του Δημοτικού 
Συμβουλίου Πτολεμαΐδας που αφορούν το θέμα. 

4. Τη θετική γνωμοδότηση του Συμβουλίου ΠΕΧΩΔΕ κατά την 18η 


Συνεδρίαση αυτού στις 23.7.1992 θέμα 4ο, αποφασίζουμε: 

Εγκρίνουμε την πιο πάνω τροποποίηση του εγκεκριμένου σχεδίου 
της Πτολεμαΐδας στο ΟΤ 398, όπως αυτή φαίνεται στο διάγραμμα το 
θεωρημένο από 21.7.92 από το Τμήμα Πολεοδομίας και ΠΕ της Νο¬ 
μαρχίας μας, που συνοδεύει την απόφαση αυτή και αποτελεί αναπόσπα¬ 
στο μέρος της. 

Η παρούσα απόφαση και το τοπογραφικό διάγραμμα που την συνο¬ 
δεύει (1 φύλο σε κλίμακα 1:500) να αναρτηθούν στο κτίριο της Νομαρ¬ 
χίας Κοζάνης Τμήμα Πολεοδομίας και ΠΕ, 5ος όροφος, για 15 ημέρες 
μετά την δημοσίευση του λεκτικού της απόφασης και του τοπογραφικού 
διαγράμματος στο ΦΕΚ. 

Η απόφαση αυτή να δημοσιευθεΐ στην Εφημερίδα της Κυβερνήσεως. 

Κοζάνη, 31 Ιουλίου 1992 

Ο Νομάρχης 
ΛΟΥΚΑΣ ΚΑΤΣΑΡΟΣ 

ΑΝΑΚΟΙΝΩΣΕΙΣ 


( 8 ) 

Ειδοποίηση για την παρακατάθεση προσωρινής αποζημιώσεως λόγω 
προσκυρώσεως και τακτοποιήσεως από ρυμοτομία ακινήτου που 
βρίσκεται στον Δήμο Βριλησίων Αττικής. 

Με το υπ’ αριθμ. 1575/28.7.1992 γραμμάτιο συστάσεως παρακα¬ 
ταθήκης του Ταμείου Παρακαταθηκών και Δανείων Αθηνών, κατατέ¬ 
θηκε από τις: 1) Μαρίκα χήρα Ευαγγέλου Μεσογείτου και 2) Μόσχα 
σύζυγο Αθανασίου Οικονομοπούλου, κατοίκους Αμαρουσίου, το ποσόν 
των δύο εκατομμυρίων τετρακοσίων ενενήντα χιλιάδων (2.490.000) 
δραχμών, υπέρ αυτών που θα αναγνωριστούν δικαιούχοι. 

Το ποσόν αυτό αποτελεί την αποζημίωση (βάσει της τιμής μονάδος 
που καθορίστηκε με την υπ’ αριθμόν 712/21.11.1991 απόφαση του 
Μονομελούς Πρωτοδικείου Αθηνών) για την προσκυρωτέα - κατ’ εφαρ¬ 
μογήν του ρυμοτομικού σχεδίου της τέως Κοινότητος και ήδη Δήμου 
Βριλησίων - έκταση ογδόντα τριών (83) τετραγωνικών μέτρων, κειμέ- 
νην εντός του 80 Οικοδομικού Τετραγώνου και εμφαινομένην υπό τα 
στοιχεία 25-24-3-4-25 στο από 3.7.1989 τοπογραφικό διάγραμμα 
της τεχνικού υπαλλήλου Γιολάντας Λογοθέτη, το οποίο συνοδεύει την 
υπ’ αριθμ. 59/1989 πράξη τακτοποίησης, προσκύρωσης και αναλογι¬ 
σμού αποζημίωσης της Υπηρεσίας Πολεοδομίας Αγ. Παρασκευής Αττι¬ 
κής. 

Κατά την τελευταία αυτήν πράξη υπόχρεοι να καταβάλουν την απο¬ 
ζημίωση είναι οι παραπάνω που κατέθεσαν το ποσό αυτό σαν συνιδιο- 


κτήτριες του ομόρου οικοπέδου, που ωφελείται εκ της ρυμοτομίας και 
της τακτοποιήσεως. 

(Αριθμός διπλοτύπου 2644729 Δημόσιου Ταμείου I ΔΟΥ Αθηνών της 
18.8.92). 

Η παρούσα να δημοσιευθεί στην Εφημερίδα της Κυβερνήσεως. 
Αθήνα, 1 Αυγούστου 1992 
Ο Πληρεξούσιος Δικηγόρος 
ΧΡΗΣΤΟΥ Κ. ΚΑΒΒΑΔΙΑΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 9 ) 

Στο ΦΕΚ 511/26.5.1992 (τ.Δ') στο οποίο δημοσιεύθηκε η 1811/ 
11.5.1992 απόφαση του Νομάρχη Λέσβου «περί καθορισμού των 
ορίων αιγιαλού και παραλίας στη θέση ΟΙΚΙΣΜΟΣ ΑΝΑΞΟΣ, κοινότη¬ 
τας Σκουτάρου, νήσου Λέσβου, νομού Λέσβου, προ ιδιοκτησίας Παναγι¬ 
ώτη και Σάββα Κουρούτσαλτη», συμπληρώνεται το από παραδρομή 
παραλειφθέν: 

«... και τα όρια της παραλίας με κίτρινη πολυγωνική γραμμή και τα 
όρια του παλαιού αιγιαλού με συνεχή μπλε πολυγωνική γραμμή στην 
ίδια θέση». 

(Από τη Νομαρχία Λέσβου) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




